Þjóðbúningafélag Íslands

Þ.Í. Þorrablót Hrafnistu í Hafnafirði.
2026-01-29 18:30 - 19:30 UTC
Kæru félagar í Þjóðbúningafélagi Íslands
Okkur hefur verið boðið að vera með tískusýningu á hinu glæsilega Þorrablóti á Hrafnistu í Hafnarfirði. Þorrablótið er fyrir bæði heimilsfólkið og nánustu aðstendur þeirra.
Við verðum með örstutta kynningu á félaginu, göngum um salinn og í lokin verður tónlistaratriði frá einum úr hópnum.
🗓 Dagsetning: Fimmtudagur 29. janúar
⏰ Tími: 18:30
📍 Staður: Hrafnista, Hraunvangur 7, Hafnarfjörður
(Yfirhafnir og eigur má geyma í herbergi dagvistunar – til hægri og svo fyrstu dyr til vinstri.)
Við í viðburðanefnd vonum að sem flestir geti mætt og tekið þátt í þessari skemmtilegu heimsókn.
Með kærri kveðju
Viðburðanefndin

Þ.Í. Afmæli Þjóðbúningafélagsins
2026-02-21 18:30 - 21:00
Kæru félagar í Þjóðbúningafélagi Íslands
Nú er komið að því að gleðjast saman, því félagið okkar fagnar 5 ára afmæli 🥳

Við ætlum að halda upp á þessi tímamót með afmælishátíð laugardagskvöldið 21. febrúar í Fjörukránni – í anda hins fornkveðna: „et, drekk og ver glaður”.
Við mætum í búning, skellum okkur í stemninguna upp úr kl. 18:30, syngjum og dönsum vikivaka langt fram á nótt. Kvöld verður fullt af gleði, hlátri og góðum félagsskap þegar við hittumst enn á ný!
Nauðsynlegt er að skrá sig í gleðina sem engin má missa af fyrir 16. febrúar.
Félagsmenn hafa fengið póst á netfangið sitt, til að skrá sig í gleðskapinn.

Hlökkum til að hitta ykkur … og ALLIR MEÐ.

Með kærri kveðju,
Viðburðanefndin

21. mars - Heimsókn til Birnu Huldar og í Duus Safnahús
2026-03-21 13:00 - 17:00
mars – Heimsókn til Birnu Huldar og í Duus Safnahús

Heimsókn félgasmanna hefst kl. 13:00 á Saumastofu Birnu Huldar, í Keflavík.
Birna Huld býður upp á almenna saumaþjónustu og við bendum á þessar upplýsingar: https://www.facebook.com/profile.php?id=100063770521445.
Eftir heimsóknina til Birnu Huldar verður farið í Duus Safnahús og skoðuð sýningin um Ástu Kristínu Árnadóttur, eða Ástu málara, sem var fyrst kvenna til að ljúka prófi í málaraiðngrein. Nokkrum árum síðar fékk hún meistarabréf, fyrst kvenna og Íslendinga. Að lokum verður farið á kaffihús í Keflavík.

Harmonikkuball í Miðgarði
2026-04-17 20:00 - 23:00
🎶 17. apríl – Harmonikkuball í Miðgarði 💃🕺
Núna verður hægt að sletta úr klaufunum og skella sér á fjörugt harmonikkuball sem þjóðbúningafélagið Pilsaþytur sendur fyrir í félagsheimilinu Miðgarði í Varmahlíð föstudaginn 17. Apríl frá kl 20:00 til 23:00. Hristum rykið af dansskónum og skellum okkur í skottis, vals og ræl og auðvitað verður dömufrí 💃 Það verður kennsla í boði fyrir þá sem vilja svo nú er bara að mæta og allir eru hjartanlega velkomnir.

Svarfdælskur mars, á Húsabakka í Svarfaðardal
2026-04-18 14:00 - 23:00
Þetta er dansiballið sem beðið er eftir allan veturinn. Svarfdælskur mars verður haldinn laugardagskvöldið 18. apríl á Rimum í Svarfaðardal frá kl. 20. Inga Magga leiðbeinir þeim sem ekki kunna sporin af sinni alkönnu snilld. Stulli og Tóti leika fyrir dansi og sjá til þess að dansskórnir fá enga hvíld. Sláðu til og taktu þátt í þessari einstöku dansskemmtun sem á sér langa hefð.

Þjóðbúningamessa Rangárþing Eystra
2026-04-19 10:00 - 14:00
Þjóðbúningamessa verður í Krosskirkju í Austur Landeyjum, sunnudaginn 19. apríl kl. 10:00. Prestur er Sr. Kristján Arason og organisti er Guðjón Halldór Óskarsson. Eftir messu mun kvenfélagið Freyja bjóða til kaffi og meðlæti í félagsheimilinu Gunnarshólma í Austur Landeyjum, gegn vægu gjaldi. Allir hjartanlega velkomnir, og hvetjum fólk sem á þjóðbúninga til að koma í þeim til messu.

Meðfylgjandi mynd er frá Jónu Sigþórsdóttur

Sumardagurinn fyrsti, Þjóðbúningamessa á Bíldudal
2026-04-23 14:00 - 17:00
Fögnum komu sumars í þjóðbúningamessu kl. 14:00 á sumardaginn fyrsta í fallegu kirkjunni á Bíldudal sem í ár fagnar 120 ára vígsluafmæli.
Prestur verður Sr. Bryndís Svavarsdóttir.
Að lokinni messu býður safnaðarnefndin til kaffisamsætis.

Uppstigningardagur “Senn fer vorið á vængjum yfir sæinn”
2026-05-14 08:00 - 17:00
Byggðasafn Árnesinga á Eyrarbakka og Þjóðbúningafélag Íslands bjóða upp á glaum og gleði á „Bakkanum“ á uppstigningardag. Í boði verða glæsilegar sýningar í öllum safnahúsum og hápunkturinn verður skrúðganga safnbílanna ásamt öllum gestum, nokkuð sem enginn vill missa af. Allir hjartanlega velkomnir.
Nánari upplýsingar koma inn síðar.

Þjóðbúningamessa í Minjasafnskirkjunni á Akureyri
2026-05-14 14:00 - 17:00
Á uppstigningardag, þann 14. maí kl. 14:00, verður haldin hátíðleg þjóðbúningamessa í Minjasafnskirkjunni. Í ár er þeim merku tímamótum fagnað, að 180 ár eru liðin frá því að Þorsteinn Daníelsson frá Skipalóni lauk smíði kirkjunnar, árið 1846 og er því ein af elstu timburkirkjum Íslands.
Að lokinni messu verður í boði kaffi og meðlæti í Zontrahúsinu gegn vægu gjaldi.
Messan er öllum opin og eru gestir hvattir til að mæta í þjóðbúningi og heiðra þannig íslenska menningararfleifð.
Nánari upplýsingar um messuna koma er nær dregur

Þ.Í. Aðalfundur Þjóðbúningafélags Íslands
2026-05-28 18:00 - 20:00
Aðalfundinn fimmtudaginn 28. maí.
Fundurinn verður haldinn kl. 18:00 á annari hæð á A. Hansen á Vesturgötu 4, Hafnarfirði.
Að loknum fundi verður hátíðarkvöldverður á A. Hansen. Félagsmenn fá tölvupóst þegar nær dregur, þar sem nauðsynlegt er að skrá sig í kvöldverðinn.

Vesturfararsetrið á Hofsósi 30 ára
2026-06-24 08:00 - 17:00
Vesturfararsetrið á Hofsósi var stofnað árið 1996 og fagnar því 30 ára starfsafmæli á þessu ári. Það var stofnað til heiðurs þeim Íslendingum sem fluttust til Norður-Ameríku á árunum 1850–1914. Markmið setursins er að varðveita og miðla sögu þeirra sem héldu af landi brott og efla tengsl milli afkomenda hérlendis og í Vesturheimi. Glæsilegar sýningar eru í þremur húsum setursins auk fjölbreyttrar þjónustu.

Þjóðlagahátíðin á Siglufirði
2026-07-01 08:00 - 2026-07-05 17:00

Burstafell, Vopnafirði
2026-07-09 08:00 - 2026-07-12 17:00

Glaumbær, dagur Mark Watson og íslenska fjárhundsins
2026-07-18 08:00 - 17:00

Miðaldardagar á Gásum við Eyjafjörð
2026-07-18 08:00 - 2026-07-19 17:00

Á góðri stund í Grundarfirði
2026-07-24 08:00 - 2026-07-26 17:00

Þ.Í. - Þjóðbúningahátíð á Ísafirði og Hrafnseyri
2026-08-14 08:00 - 2026-08-16 17:00
14.-16. ágúst – Þjóðbúningahátíð á Ísafirði og Hrafnseyri
Fram undan er hátíð sem er öllum opin og ætti enginn að láta fram hjá sér fara.
Helgina 14.–16. ágúst verður haldin tveggja daga þjóðbúningahátíð á Ísafirði og Hrafnseyri, í samstarfi við Þjóðbúningafélagið Auði í Vesturbyggð og Þjóðbúningafélag Vestfjarða. Aðrir samstarfsaðilar verða Annríki, þjóðbúningar og skart ásamt Þjóðbúningafélagi Íslands.
Hátíðin verður formlega sett í Edinborgarhúsinu á Ísafirði. Þar verður boðið upp á vönduð fræðsluerindi, sýning á þjóðbúningum ásamt handverki.
Auk þess verða til sölu fallegir minjagripir sem tengjast hátíðinni.
Dagskrá verður kynnt síðar, en við hvetjum alla til að taka helgina frá og fjölmenna vestur.

Hólahátíð
2026-08-16 08:00 - 17:00
Þjóðbúningamessa verður haldin í tengslum við Hólahátíð, sunnudaginn 16. ágúst. Þar mun samvera, hefðir og hátíðleiki mætast í fallegu umhverfi. Messan er kærkomið tækifæri til að heiðra íslenska menningararfleifð.
Allir eru hjartanlega velkomnir og þátttaka hvers og eins skapar hátíðina.

Þ.Í.- Haustferð um Suðurland
2026-09-12 08:00 - 17:00
Haustferð um Suðurland
Skemmtiferð um Suðurland fyrir félagsmenn. Nánar kynnt síðar.

Menningarvaka eldri borgara í Seljakirkju
2026-09-29 18:30 - 20:00
Menningarvaka eldri borgara í Seljakirkju
Félaginu er boðið að taka þátt í Menningarvöku eldri borgara í Seljakirkju, þriðjudaginn 29. september kl. 18:30. Þjóðbúningafélagið stefnir á að bjóða upp á fróðleik í bland við „tískusýningu“
Staðsetning: Hagaseli 40, Reykjavík

Kátir voru karlar á kútter Haraldi….
2026-10-11 13:00 - 17:00
tilefni þess að 130 ár eru liðin frá vígslu Akraneskirkju verður haldin hátíðleg þjóðbúningamessa sunnudaginn 11. október kl. 13:00
Að messu lokinni verður farið í Byggðasafnið að Görðum þar sem gestum verður boðið upp á leiðsögn um safnið. Í lok dags verður boðið upp á kaffi & kleinur gegn vægu gjaldi í Stúkuhúsi.

Þjóðbúningamessa í Hafnarfjarðarkirkju
2026-11-29 08:00 - 17:00
Þjóðbúningamessa í Hafnarfjarðarkirkju
Fyrsta sunnudag í aðventu verður venju samkvæmt þjóðbúningamessa í Hafnarfjarðarkirkju með þátttöku nemenda Annríkis – Þjóðbúningar og skart. Að lokinni messu verður útskrift haustannar Annríkis og eru félagar í Þjóðbúningafélagi Íslands boðnir velkomnir.

Heimsókn í Jólaþorpið í Hafnarfirði
2026-12-12 15:00 - 17:00
Jólarölt Þjóðbúningafélagsins um Hafnarfjörð verður laugardaginn 12. desember

15:00. Hist verður í Hellisgerði, sem er kjörinn staður fyrir myndatökur. Við röltum um garðinn og þar gefst einnig kostur á að fá sér hressingu í notalegu umhverfi.

Frá Hellisgerði verður gengið niður á Vesturgötu, kíkt í Sívertsen hús, ef það er opið, og síðan í jólaþorpið, þar sem ávallt er líf og fjör og mikil stemming í aðdraganda jóla. Allir hjartanlega velkomnir að vera með okkur í þessari notalegu jólasamveru.
